Document ID: /roh_data/filtered/fineweb-2-filterrobots_roh.jsonl.gz/45444

Stefan Küng gudogna la medaglia da bronz en la cursa cunter l'ura al campiunadi mundial da ciclissem. Ad Imola en l'Italia è il ciclist svizzer stà 30 secundas pli plaun ch'il campiun mundial, il Talian Filippo Ganna. Segund è il Beltg Wout van Aerts che ha distanzià Küng per be 3 secundas da la medaglia d'argient.
Per Küng è quai la segunda medaglia ad in campiunadi mundial, suenter sia medaglia da bronz en la cursa da via a Yorkshire.
Per la Svizra è quai la segunda medaglia al campiunadi mundial, suenter la medaglia d'argient da Marlen Reusser er en la cursa encunter l'ura.